**"Fənərbaxça" Opet** (*Universal sponsorun adı*) — Acıbadem Qadınlararası Voleybol 1. Liqasında mübarizə aparan Türkiyə qadın voleybol klubudur. Fənərbaxça idman klubunun voleybol şöbəsidir. Qadın voleybol klubu idman klubunun Fənərbaxça Peşəkar Futbol Klubu və Fənərbaxça Ülker Basketbol Klubunun ardından ən çox vəsait yatırdığı kollektivdir. Klub ev oyunlarını "Burhan Fələk" idman sarayında oynayır.

Tarixi
------

Fənərbaxçanın Türkiyə çempionatında ilk çempionluğu 2009-2010 mövsümünə təsadüf edir. Elə həmin il sarı mələklər CEV Kubokunda üçüncülük yaşamışdı.

Növbəti mövsüm isə Fənərbağça üçün "kubok yağışı" başladı. Komanda ilk olaraq, mövsümün əvvəlində "Türkiyə superkuboku"nu, mövsümün axırlarında isə "Türkiyə kuboku"nu ən sonda da "Türkiyə çempionatı"nı qazanaraq ölkəsindəki bütün kubokları başı üzərinə qaldırdı. Bu titulları qazanmaq fənərlilər üçün heç də asan olmadı. Fənərbağça ikinci çempionluğu yaşayarkən ilk olaraq yarımfinalda əzəli rəqibi Qalatasarayı finalda isə Vakıfbank Günəş Sığortanı məğlub edərkən rəqiblərini hər üç oyunda məğlub etmişdir. (Oyunlar komandalardan biri üç qələbə qazanana qədər davam edirdi) Fənərbağça uğurlu mövsümündə bir də Avropa İndesit Çempionlar Liqasını qazanmağa çox yaxın idi, lakin müvafiq turnirin finalında İtaliyanın Berqamo komandasına məyus olan sarı - lacivərtlilər sonda turnirin gümüş medalına yiyələndilər.

2010-cu ildə komanda dövrün ən güclü baş məşqçisi sayılan braziliyalı Joze Roberto ilə müqavilə imzalayaraq rəqiblərinə göz dağı verdi.

2011-ci ildə komanda "Kulublararası Dünya Çempionatı"nın finalında Braziliya komandası Osaskuya qalib gələrək dünya çempionu oldu. Həmin il Avropa İndesit Çempionlar Liqasında üçüncü yer olan komanda növbəti mövsüm turnirin qalibi olaraq muzeyini daha bir kubokla zənginləşdirdi.

2014-cü ildə Fənərbağça CEV Kubokunda uğurlu bir mövsüm keçirmişdi. Finala gedən yolda Azəryol Bakını iki matçda da rüsvay edən sarı-lacivərdlilər heç bir oyunda set itirməyərək növbəti mərhələyə yüksəlmişdi. Finalda Rusiyanın Uraloçka-NTMK komandasına rəqib olan fənərbağçalılar səfərdə "3-2" hesabı ilə qələbə qazanmışdı. Evdə də eyni rəqibi "3-0" hesabı ilə yenən komanda ilk dəfə qazandığı kuboku azərkeşləri önündə qaldırmış və ikinci Avropa zəfərini qazanmışdı.

Heyəti
------

Həmçinin bax: Kateqoriya:Fənərbaxça QVK oyunçuları
*2013-14 mövsümü üçün*

* Baş məşqçi : İtaliya Marsello Abbondanza
* Köməkçi məşqçi : İtaliya İvan Braqaqni

|  |  |  |  |  |
| --- | --- | --- | --- | --- |
| **Nömrə** | **Oyunçunun adı** | **Mövqeyi** | **Boyu(metr)** | **Doğum tarixi** |
| 1
 | Fransa Kristina Bauer | Blokçu | 1.97
 | 1988
 |
| 2
 | Türkiyə Merve Dalbeler | Libero | 1.80
 | 1987
 |
| 4
 | Çexiya Aneta Havliçkova | Diaqonal | 1.93
 | 1987
 |
| 5
 | Türkiyə Elif Onur Başaran | Hücumçu | 1.87
 | 1989
 |
| 6
 | Türkiyə Derya Çayırqan | Libero | 1.68
 | 1987
 |
| 7
 | Türkiyə Elif Öner | Toppaylayıcı | 1.84
 | 1989
 |
| 8
 | Türkiyə İpek Soroğlu | Blokçu | 1.85
 | 1989
 |
| 9
 | Türkiyə Seda Tokatlıoğlu | Diaqonal | 1.86
 | 1989
 |
| 10
 | Cənubi Koreya Yeon Kounq Kim | Hücumçu | 1.92
 | 1988
 |
| 11
 | Türkiyə Nilay Özdemir | Toppaylayıcı | 1.78
 | 1985
 |
| 12
 | ABŞ Alişa Qlass | Toppaylayıcı | 1.82
 | 1988
 |
| 14
 | Türkiyə Eda Erdem Dündar  | Blokçu | 1.87
 | 1987
 |
| 16
 | Braziliya Fernanda Qaray | Hücumçu | 1.79
 | 1986
 |
| 18
 | Türkiyə Gökçen Denkel Zop | Blokçu | 1.92
 | 1985
 |
|

Həmçinin bax
------------

* Fənərbaxça Kişi Voleybol Klubu
* Fənərbaxça Kişi Futbol Klubu
* Fənərbaxça Kişi Basketbol Klubu

İstinadlar
----------

1. ↑  Yeni Antrenör Jose Roberto Lages Guimaraes "Ze Roberto" !!! Arxivləşdirilib 2016-03-05 at the Wayback Machine  (türk.)
2. ↑  Azeryol Bakü 0-3 Fenerbahçe Arxivləşdirilib 2015-03-19 at the Wayback Machine  (türk.)
3. ↑  Bir günde 2 Avrupa Şampiyonluğu! Fenerbahçe hem erkeklerde hem de kadınlarda Avrupa Şampiyonu oldu.Fenerbahçe Grundig, İtalyan takımı Andreoli Latina'yı yenerek Avrupa Şampiyonu olurken, Fenerbahçe Kadın Voleybol Takımı da Rus Uralochka-NTMK'yı yenerek şampiyon oldu Arxivləşdirilib 2023-07-20 at the Wayback Machine  (türk.)
4. ↑  "Komandanın heyəti". 2016-03-05 tarixində arxivləşdirilib. İstifadə tarixi: 2014-03-29.
5. ↑  "Takım kadrosu". 2016-04-25 tarixində arxivləşdirilib. İstifadə tarixi: 2014-03-29.

Xarici keçidlər
---------------

* Rəsmi Sayt  (türk.)  (ing.)
* "CEV" saytında "Fənərbaxça"  (ing.)

| ⛭Türkiyə Acıbadem Qadınlar Voleybol Birinci Liqası 2013-2014 |
| --- |
| Beşiktaş • Bursa BB • Çanaqqala • Əczacıbaşı • Ereyli Bələdiyyəspor • Fənərbaxça • Halkbank  • İlbank • Qalatasaray • Sarıyer Bələdiyyəspor • Vakıfbank Günəş Sığorta • Yaşılyurd |